**Drumul meu**

*Caprar Florin*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E-o cărăruie mică într-un singur sens,

Suișuri, coborâșuri de toate-am întâlnit,

Răscruci de drumuri care purtau nedefinit

A vieții mele soartă-n vastul univers.

Cărări împleticite, cărări întortocheate,

Liane ce mă abat din drumul meu firesc,

O junglă-n care mersul chiar de-l încetinesc,

Luptându-mă cu mine eu tot o voi răzbate.

Dar obosit de gânduri, sătul de-atâta greu,

Eu lupta am pierdut-o și mă declar învins

Si flacăra speranței încet, încet s-a stins,

S-au spuberat și visuri, încet mă sting și eu.

Doar frig și întuneric în suflet mi-e mereu,

In amintiri ”străine” adânc eu mă afund,

Dar astăzi numai ție îți mulțumesc profund,

Căci tu mi-ai fost alături, tu, cititorul meu.

Voi duce a mea cruce așa ca fiecare,

Voi scrie de iubire, tristeți și bucurii,

Voi scrie-ntotdeauna, mi-e scris în legea firii

Si nu m-abat nicicând din mica mea cărare.

Si numai gânduri bune spre tine se îndreaptă,

Iar versul meu patetic poate te-a întristat,

Dar pentru timpu-n care mereu m-ai ascultat

”Iți mulțumesc din suflet! O seară minunată!”

Căprar Florin